《与张枢密》
宋代·罗仲舒

孤愤全凭尺素书，一官牢落竟何如。
兵威似火难言熄，世事犹棋祗报输。
鱼弃青蒲归浅渚，鸟忘白粒堕枯株。
札人纵有忧天志，忍见鸱夷赐子胥。

作者简介：罗仲舒（一一五六～一二二九），字宗之，学者称罗江先生，慈溪（今浙江慈溪东南）人。孝宗淳熙十二年（一一八五）魁上舍，除安庆教授。十四年进士，调常德教授。宁宗嘉定二年（一二○九），监行在场门。五年，知宜兴县。十年，除国子录，累迁著作郎。十六年，提举福建常平。理宗宝庆元年（一二二五），提点江东刑狱。召为国子司业，以直显谟阁学士致仕。绍定二年卒，年七十四。有《罗江集》，已佚。事见清光绪《慈溪县志》卷二五何大圭所撰行状。今录诗十首。